Wat op aarde? Foto laat mens kopkrap(Foto oorspronklik op Reddit gedeel) ŉ Ma se foto van haar dogter wat skynbaar in die plaveisel “wegsak”, laat internetgebruikers kopkrap. Die ma het die foto geneem en was geskok oor die optiese illusie wat dit laat voorkom of haar dogter in die grond wegsak. Sy het dit aanlyn gedeel om te hoor of mense kan uitwerk wat regtig aan die gang is. In die optiese illusie kan die jong meisie gesien word, maar mens kan slegs haar kop en skouers sien – die res van haar lyf is onverklaarbaar in die plaveisel weggesak, langs ŉ stuk grasperk. Sommige gebruikers het gesê hulle moes eers lees wat ander gesê het voor hulle dit kon ontrafel. Ander het geraai dit is dalk ŉ tegniese fout wat ingesluip het. Een gebruiker het gewonder of dit dalk ŉ gat in die grond kon wees. Maar tussen die duisende kommentare was daar een wat die raaisel korrek ontsyfer het: die meisie staan agter ŉ muurtjie. Die voorgrond van die foto (grasperk) is deel van ŉ hoër plato en sy staan agter die muurtjie.